CELEX: 62011CN0142
Language: et
Date: 2011-03-23 00:00:00
Title: Kohtuasi C-142/11: Eelotsusetaotlus, mille on esitanud Jász-Nagykun-Szolnok Megyei Bíróság (Ungari Vabariik) 23. märtsil 2011 — Péter Dávid versus Nemzeti Adó- és Vámhivatal Észak-alföldi Regionális Adó Főigazgatósága

18.6.2011   
            
            
               ET
            
            
               Euroopa Liidu Teataja
            
            
               C 179/10
            
         Eelotsusetaotlus, mille on esitanud Jász-Nagykun-Szolnok Megyei Bíróság (Ungari Vabariik) 23. märtsil 2011 — Péter Dávid versus Nemzeti Adó- és Vámhivatal Észak-alföldi Regionális Adó Főigazgatósága
   (Kohtuasi C-142/11)
   2011/C 179/17
   Kohtumenetluse keel: ungari
   
      Eelotsusetaotluse esitanud kohus
   
   Jász-Nagykun-Szolnok Megyei Bíróság
   
      Põhikohtuasja pooled
   
   
      Kaebuse esitaja: Péter Dávid
   
      Vastustaja: Nemzeti Adó- és Vámhivatal Észak-alföldi Regionális Adó Főigazgatósága
   
      Eelotsuse küsimused
   
   
               1.
            
            
               Kas nõukogu 17. mai 1977. aasta kuuenda direktiivi 77/388/EMÜ (1) kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas, muudetud nõukogu 20. detsembri 2001. aasta direktiiviga 2001/115/EÜ (2), (edaspidi: „kuues direktiiv”) ning 1997. aastat puudutavalt nõukogu 28. novembri 2006. aasta direktiivi 2006/112/EÜ (3), mis käsitleb ühist käibemaksusüsteemi, käibemaksu mahaarvamist puudutavad sätted on tõlgendatavad selliselt, et maksuasutus võib mahaarvamisõigust kasutava maksukohustuslase — tema n.ö objektiivsele vastutusele tuginedes — seda õigust piirata või selle välistada, kui arve väljastaja ei suuda tõendada teiste alltöövõtjate kasutamise vastavust eeskirjadele?
            
         
               2.
            
            
               Kas maksuasutus võib juhul, kui ta ei eita arvel esitatud majandustehingu toimumist ja kui arve vastab ka vormiliselt seaduse nõuetele, õiguspäraselt välistada käibemaksu tagasinõudmise, kui arve väljastaja poolt kasutatud teiste alltöövõtjate isik ei ole kindlaks tehtav või kui viimati nimetatud on arveid esitanud eeskirju rikkudes?
            
         
               3.
            
            
               Kas maksuasutus, mis välistab punkti 2 kohaselt mahaarvamisõiguse kasutamise, on kohustatud oma menetluse käigus tõendama, et mahaarvamisõigust kasutav maksukohustuslane teadis alltöövõtjate reas temast tagapool olevate ettevõtjate normivastasest — teatud juhtudel maksude vältimisele suunatud — tegevusest või osales ka ise selles tegevuses?
            
         
      (1)  Nõukogu 17. mai 1977. aasta kuues direktiiv kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 45, lk 1; ELT eriväljaanne 09/01, lk 23).
   
      (2)  Nõukogu 20. detsembri 2001. aasta direktiiv 2001/115/EÜ, millega muudetakse direktiivi 77/388/EMÜ käibemaksu kohta arve esitamise tingimuste lihtsustamiseks, ajakohastamiseks ja ühtlustamiseks (EÜT L 15, lk 24; ELT eriväljaanne 09/01, lk 352).
   
      (3)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, lk 1).